من زمان بعيد، حمار وقع في بير. الحيوان فضل يعيط لساعات والفلاح حاول يفكر يعمل ايه. في الآخر، الفلاح افتكر إن الحمار كبير في السن اوي والبير كان محتاج يتغطى على أي حال، فقرر ما ينقذش الحمار.
الفلاح نادى على جيرانه عشان يساعدوه. بدأوا يرموا تراب في البير. الحمار عيط جامد. بس بعد كام دقيقة، سكت خالص. الفلاح بص في البير، واتفاجئ باللي شافه.
مع كل مرة التراب يقع على ضهره، الحمار كان بينفض التراب وياخد خطوة فوق الطبقة الجديدة من التراب. ومع ما جيران الفلاح استمروا في رمي التراب على الحيوان، الحمار كان بينفضه وياخد خطوة لفوق. وفجأة الحمار طلع من البير وجري، وكل الجيران اتصدموا.
الدرس اللي بناخده من القصة دي إن لو الحياة رمت علينا تراب، لازم نطلع من البير ومنسمحش إنه يدفنا. لازم نتعلم نفض المشاكل ونطلع خطوة لفوق. كل مشاكلنا هي سلم نطلع عليه. نقدر نطلع من أعمق بير لو ما استسلمناش أبداً!
القصة بتقولنا ___ .
ما نستسلمش حتى لو في مشكلة كبيرة إن الحمار حيوان ذكي إن الإنسان لازم يكون طيب مع الحيوان إن الإنسان هو أقسى المخلوقات